**OPATRENIE DEKANA Č. 02 /2022**

**o vykonaní ročnej inventarizácie majetku, záväzkov a rozdielu majetku a záväzkov na Gréckokatolíckej teologickej fakulte Prešovskej univerzity v Prešove za rok 2022**

**Na vykonanie:**

§29 a §30 zákona č. 431/2002 Z. z. o účtovníctve v znení neskorších predpisov.

**K vykonaniu inventarizácie:**

Ukladám Ústrednej inventarizačnej komisii a čiastkovým inventarizačným komisiám:

1. vypracovať plán inventarizácii podľa Harmonogramu vykonania inventúr stavu majetku, záväzkov a rozdielu majetku a záväzkov ako súčasť riadnej účtovnej závierky k 31. 12. 2022 na PU v Prešove
2. vykonať fyzické, dokladové a kombinované inventúry k uvedeným dátumom:

*Termín:*

**do 13.01.2023** – inventarizácia dlhodobého nehmotného majetku (DlNM), dlhodobého hmotného odpisovaného a neodpisovaného majetku (DlHM), drobného nehmotného a hmotného majetku (DNM a DHM) a zásob (materiál na sklade, tovar),

**do 16. 01. 2023** – prírastky DlNM, DlHM, DNM, DHM za rok 2022.

Účelom inventarizácie je:

1. zistiť skutočné stavy DlNM, DlHM, DNM, DHM a ostatného hmotného majetku k 31.12.2022 a overiť, či stav majetku a záväzkov, rozdiel majetku a záväzkov v účtovníctve zodpovedá skutočnému stavu,
2. vyriešiť možné rozdiely medzi týmito stavmi a zistiť príčiny rozdielov,
3. zistiť prírastky a porovnať tieto stavy s účtovným stavom a to ku dňu ročnej účtovnej závierky, t.j. k 31.12.2022

*Poznámka:* Týmto opatrením dopĺňam pokyny pre vykonávanie inventarizácie na Gréckokatolíckej teologickej fakulte Prešovskej univerzity v Prešove podľa Príkazu rektora na vykonanie inventarizácie majetku, záväzkov a rozdielu majetku a záväzkov za rok 2022 zo dňa 19.10.2022.

V Prešove dňa 07.11.2022

Mons. Prof. ThDr. Peter Šturák, PhD.

Dekan fakulty GTF PU